**Ministru kabineta rīkojuma projekta**

**„Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā” (turpmāk – Projekts) sagatavots, lai saskaņā ar Publiskas personas mantas atsavināšanas likumā noteikto kārtību no Rīgas pilsētas pašvaldības pārņemtu bez atlīdzības valsts īpašumā un nodotu Kultūras ministrijas valdījumā nekustamo īpašumu Aspazijas bulvārī 3, Rīgā (turpmāk – nekustamais īpašums), kas nepieciešams valsts sabiedrībai ar ierobežotu atbildību „Latvijas Nacionālā opera un balets” (turpmāk – Opera) valsts pārvaldes funkciju kultūras jomā īstenošanai.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Publiskas personas mantas atsavināšanas likuma 42.panta otro daļu un 43.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas dome 2019.gada 18.decembrī (prot. Nr.71 166.§) ir pieņēmusi lēmumu Nr.2854 „Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā (kadastra Nr.01000050056), nodošanu Latvijas valstij Kultūras ministrijas personā valsts pārvaldes funkciju nodrošināšanai” (turpmāk – Rīgas domes lēmums)[[1]](#footnote-1), kas paredz nodot īpašumā bez atlīdzības Latvijas valstij Kultūras ministrijas personā Rīgas pilsētas pašvaldībai piederošo nekustamo īpašumu (kadastra Nr.01000050056), kas sastāv no zemes vienības (kadastra apzīmējums 01000050056) un divām ēkām (kadastra apzīmējumi: 01000050055004; 01000050056001). Nekustamais īpašums nododams valsts pārvaldes funkcijas kultūras jomā nodrošināšanai un izmantošanai.Saskaņā ar Ministru kabineta 2019.gada 17.decembra sēdes (prot. Nr.59 60.§) protokollēmuma 1.punktu Ministru kabinets konceptuāli atbalsta priekšlikumu par Rīgas pilsētas pašvaldībai piederošā nekustamā īpašuma (Operas ēku komplekss) pārņemšanu valsts īpašumā.Rīgas domes lēmuma 7.punkts nosaka, ka Kultūras ministrijai un Operai ir jāvienojas ar pašreizējo nekustamā īpašuma apsaimniekotāju sabiedrību ar ierobežotu atbildību „Rīgas nami” par tā veikto ieguldījumu atlīdzināšanas kārtību.Saskaņā ar Ministru kabineta 2019.gada 17.decembra rīkojumu Nr.639 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” 1.punktu atbalstīta finansējuma piešķiršana Kultūras ministrijai no valsts budžeta programmas 02.00.00 „Līdzekļi neparedzētiem gadījumiem”, kas nepārsniedz 774 360 *euro*, pārskaitīšanai Rīgas pilsētas pašvaldības sabiedrībai ar ierobežotu atbildību „Rīgas nami”, lai saistībā ar Rīgas pilsētas pašvaldībai piederošā nekustamā īpašuma (nekustamā īpašuma kadastra Nr.0100 005 0056) – zemes vienības (zemes vienības kadastra apzīmējums 0100 005 0056) 12 095 m2 platībā un divu būvju (būvju kadastra apzīmējumi 0100 005 0056 001 un 0100 005 0055 004) nodošanu bez atlīdzības valsts īpašumā kompensētu Latvijas Nacionālās operas un baleta ēkā veiktos kapitālieguldījumus.Ievērojot iepriekš minēto, 2019.gada 23.decembrī starp Operu un sabiedrību ar ierobežotu atbildību „Rīgas nami” noslēgta vienošanās, ar kuru Opera kompensēja sabiedrībai ar ierobežotu atbildību „Rīgas nami” veiktos kapitālieguldījumus Latvijas Nacionālās operas un baleta ēkā.Saskaņā ar likuma „Par kultūras pieminekļu aizsardzību” 9.pantu zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā zemes likumdošanas aktos noteiktajā kārtībā tikai tad, ja nākamais lietotājs vai īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu. Nacionālā kultūras mantojuma pārvalde 2019.gada 6.decembra vēstulē Nr.01-01/5734 „Par nekustamo īpašumu Aspazijas bulvārī 3, Rīgā” informēja Kultūras ministriju, ka, izvērtējot Latvijas Nacionālās operas un baleta ēkas kultūrvēsturisko vērtību, saglabāšanas un atjaunošanas iespējas, atbalsta nekustamā īpašuma bez atlīdzības nodošanu valstij. Īpašuma tiesības uz nekustamo īpašumu ar 1998.gada 21.augusta lēmumu ir nostiprinātas Rīgas pilsētas zemesgrāmatas nodalījumā Nr.13415 Rīgas pilsētai. Saskaņā ar informāciju no Nekustamā īpašuma valsts kadastra informācijas sistēmas pašreizējā nekustamā īpašuma kadastrālā vērtība ir 9 860 397 *euro*. Nekustamais īpašums sastāv no: 1. būves (Operas un baleta teātris) (kadastra apzīmējums 0100 005 0056 001):

Kopējā platība: 10 857,20 m2Lietderīgā platība: 10 857,20 m2Kadastrālā vērtība: 2 618 375 *euro*Ekspluatācijas uzsākšanas gads: 1860Būves galvenais lietošanas veids: Ēkas plašizklaides pasākumiem (1261); 1. būves (Operas un baleta teātris) (kadastra apzīmējums 0100 005 0055 004):

Kopējā platība: 5 639,40 m2Lietderīgā platība: 5 639,40 m2Kadastrālā vērtība: 3 541 929 *euro* Ekspluatācijas uzsākšanas gads: 2001Būves galvenais lietošanas veids: Ēkas plašizklaides pasākumiem (1261);1. zemes vienības (kadastra apzīmējums 0100 005 0056):

Platība: 12 095,00 m2Kadastrālā vērtība: 3 700 093 *euro*Labiekārtojums: bruģēts laukums, Aspazijas bulvāra pusē norobežots ar metāla stabiņiem un bolardiem, centrā puķu dobes apmale, bruģēti celiņi, zālājs un apstādījumi; 1. būves (pacēlāja nojumes) (kadastra apzīmējums 0100 005 0056 003):

Būves kopējā platība: 1081,1 m2Lietderīgā platība: 1081,1 m2Ekspluatācijas uzsākšanas gads: 2016Būves galvenais lietošanas veids: Citas, iepriekš neklasificētas, ēkas (1274). Nekustamajam īpašumam ir šādi spēkā esoši apgrūtinājumi: 1. Latvijas Nacionālās operas ēka atrodas valsts nozīmes kultūras pieminekļu sarakstos ar valsts aizsardzības Nr.6513 (ieraksts Nr.2.1.);
2. Latvijas Nacionālās operas ēka visā platībā atrodas Rīgas pilsētas vēsturiskā centra teritorijā (ieraksts Nr.5.6.);
3. nostiprināta nomas tiesība par labu Operai (ieraksti Nr.3.1., 4.3.,);
4. dažādi inženiertīkli un aizsargjoslas ap tiem (gāzesvads (ieraksts Nr.5.1.), siltumtīkli (ieraksts Nr.5.2.), elektrisko sadales tīklu sadales iekārtas, transformatori, kabeļi (ieraksti Nr.5.3., 5.4.);
5. sabiedrības ar ierobežotu atbildību „Lattelecom” elektronisko sakaru tīklu līnija un aizsargjosla gar to (III daļas 2.iedaļas ieraksts Nr.1.1.);
6. koplietošanas ceļš 61 m2.

Minētie apgrūtinājumi neietekmē nekustamā īpašuma atsavināšanu un turpmāko izmantošanu. Rīgas domes lēmuma 3.punktā norādīts, ka nepieciešams ņemt vērā, ka uz nekustamā īpašuma sastāvā esošās zemes vienības ar kadastra apzīmējumu 0100 005 0056 atrodas īslaicīgas lietošanas būve ar kadastra apzīmējumu 0100 005 0056 003, kas ar Rīgas pilsētas būvvaldes 2018.gada 28.februāra aktu nodota ekspluatācijā uz Operas vārda. Saskaņā ar Rīgas pilsētas būvvaldes 2018.gada 28.februāra aktu „Par Īslaicīgās lietošanas būve – pacēlājs ar nojumi pie Latvijas Nacionālās operas III kārta Aspazijas bulvārī 3, Rīgā” īslaicīgās lietošanas būves ar kadastra apzīmējumu 0100 005 0056 003 pasūtītājs ir Opera. Pacēlāja nojume ir īslaicīgas lietošanas būve, kuru Opera izmanto īslaicīgai dekorāciju un rekvizītu glabāšanai, to pacelšanai un nolaišanai līdz skatuves līmenim. Saskaņā ar Ministru kabineta 2014.gada 19.augusta noteikumu Nr.500 „Vispārīgie būvnoteikumi” 2.18.apakšpunktu īslaicīgas lietošanas būve ir būve, kuras ekspluatācijas laiks nav ilgāks par pieciem gadiem un kas jānojauc līdz minētā termiņa beigām. Ņemot vērā, ka būves ar kadastra apzīmējumu 0100 005 0056 003 atlikušais ekspluatācijas termiņš ir mazāks par pieciem gadiem un tā nojaucama līdz atļautā ekspluatācijas termiņa beigām, šāda objekta ierakstīšana zemesgrāmatā nav lietderīga. Pēc nekustamā īpašuma pārņemšanas valsts īpašumā Valsts zemes dienesta Nekustamā īpašuma valsts kadastra informācijas sistēmā tiks aktualizēti dati par īslaicīgās lietošanas būvi, reģistrējot to uz valsts vārda Kultūras ministrijas personā. Pacēlāja nojumes ekspluatācija tiks turpināta līdz normatīvajos aktos noteiktajam termiņam. Rīgas domes lēmuma 6.punktā norādīts, ka Kultūras ministrijai ir tiesības nekustamo īpašumu ieguldīt Operas pamatkapitālā ar nosacījumu, ka tiek nodrošināta Rīga domes lēmuma 5.punktā minēto nosacījumu izpilde, nostiprinot īpašuma tiesības uz nekustamo īpašumu zemesgrāmatā uz Operas vārda, attiecīgi Rīgas pilsētas pašvaldība ir piekritusi nekustamā īpašuma ieguldīšanai Operas pamatkapitālā, ja tiek nodrošināta Rīgas domes lēmuma 5.punktā minēto nosacījumu izpilde. Uz doto brīdi nekustamo īpašumu savas darbības nodrošināšanai izmanto Opera, kas saskaņā ar Latvijas Nacionālās operas un baleta likuma 2.panta pirmo daļu ir nacionālas nozīmes valsts kultūras institūcija – kapitālsabiedrība, kuras kapitāla daļu turētājs ir Kultūras ministrija tās ministra personā. Operas darbības mērķis ir nacionālā kultūras mantojuma saglabāšana operas un baleta žanrā, latviešu nacionālās operas, baleta un mūzikas kultūras nostiprināšana un attīstīšana, aktualizēšana un popularizēšana Latvijā un ārvalstīs, kā arī pasaules operas, baleta un mūzikas kultūras sasniegumu pieejamības nodrošināšana Latvijā.Latvijas Nacionālās operas un baleta ēkas komplekss ir tieši un nepastarpināti izmantojams tikai Operas vajadzībām un saskaņā ar Latvijas Nacionālās operas un baleta likumā noteikto Opera nekustamo īpašumu Aspazijas bulvārī 3, Rīgā, izmanto šādu valsts noteikto funkciju un uzdevumu kultūras un kultūrizglītības jomā veikšanai:1. radīt daudzveidīgas un kvalitatīvas profesionālās operas un baleta mākslas izrādes, nodrošinot repertuāra plašumu un veicinot jaunradi, kā arī nacionālās identitātes nostiprināšanu;
2. nodrošināt profesionālās operas un baleta mākslas popularizēšanu un pieejamību plašai Latvijas sabiedrībai;
3. ar operas un baleta izrāžu starpniecību sekmēt bērnu un jauniešu personības veidošanos;
4. popularizēt Latvijas operas un baleta mākslas sasniegumus ārvalstīs un apgūt starptautisko pieredzi operas un baleta mākslas jomā, veicinot izcilību;
5. nodrošināt kapitālsabiedrības finanšu, tehniskās un tehnoloģiskās darbības efektivitāti un ilgtspēju.

Pēc nekustamā īpašuma pārņemšanas no Rīgas pilsētas pašvaldības, tas normatīvajos aktos noteiktā kārtībā arī turpmāk tiks izmantots Operai deleģēto valsts pārvaldes uzdevumu kultūras jomā veikšanai.Lai nodrošinātu vispārēju komercdarbības atbalsta nosacījumu piemērošanu plānotajiem valsts budžeta finansējuma piešķīrumiem Kultūras ministrijas padotībā esošajām valsts pārvaldes iestādēm un kapitālsabiedrībām, kurās Kultūras ministrija ir valsts kapitāla daļu turētāja, kā arī, lai nodrošinātu, ka valsts atbalsts turpmāk tiek sniegts saskaņā ar korektu valsts atbalsta nosacījumu regulējuma piemērošanu kultūras nozares ietvaros, veicot piešķirtā finansējuma uzraudzību un kontroli, Kultūras ministrija iekšējās kārtības ietvaros katru gadu pirms ikgadējās valsts budžeta dotācijas piešķiršanas vērtē kapitālsabiedrības plānoto finansējumu, ņemot vērā pašu ieņēmumu un izdevumu, valsts budžeta dotācijas, kā arī pārējo finanšu resursu proporcionālo sadalījumu (vai pašu ieņēmumu robežvērtība nepārsniedz 50 procentus no kopējiem kultūras iestādes izdevumiem), papildus vērtējot, vai izpildās visas Līguma par Eiropas Savienības darbību 107.panta 1.punktā noteiktās komercdarbības atbalsta pazīmes. Ņemot vērā, ka Operas ieņēmumi no saimnieciskām aktivitātēm nepārsniedz 50 procentus no tā faktiskajiem izdevumiem, Operas veiktās darbības nekvalificējas kā saimnieciskas, līdz ar to komercdarbības atbalsta kontroles regulējumu nav nepieciešams piemērot. Savukārt gadījumā, ja Operas pašu ieņēmumi pārsniegs 50 procentus no kopējiem kapitālsabiedrības izdevumiem un tiks konstatēta komercdarbības atbalsta klātbūtne, valsts atbalsts tiks sniegts, piemērojot atbilstošu komercdarbības atbalsta regulējumu – Eiropas Komisijas 2014.gada 17.jūnija Regulu Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. Ievērojot iepriekš minēto, ir sagatavots Projekts, kas paredz:1. pārņemt bez atlīdzības valsts īpašumā un nodot Kultūras ministrijas valdījumā nekustamo īpašumu (nekustamā īpašuma kadastra Nr. 0100 005 0056) – zemes vienību 12 095 m2 platībā un divas būves (būvju kadastra apzīmējumi 0100 005 0056 001 un 0100 005 0055 004), kas nepieciešams Operai valsts pārvaldes funkciju kultūras jomā īstenošanai;
2. uzdevumu Kultūras ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr nekustamais īpašums tiek izmantots valsts pārvaldes funkciju kultūras jomā īstenošanai un ierakstīt atzīmi par aizliegumu atsavināt nekustamo īpašumu un apgrūtināt to ar hipotēku bez atsevišķas Rīgas pilsētas pašvaldības piekrišanas, izņemot Kultūras ministrijas tiesības nekustamo īpašumu ieguldīt Operas pamatkapitālā, nostiprinot īpašuma tiesības uz nekustamo īpašumu zemesgrāmatā uz Operas vārda, ar nosacījumu, ka tiek nodrošināta valsts pārvaldes funkciju kultūras jomā īstenošana;
3. uzdevumu Kultūras ministrijai nekustamo īpašumu bez atlīdzības nodot Rīgas pilsētas pašvaldībai, ja tas vairs netiek izmantots valsts pārvaldes funkciju kultūras jomā īstenošanai.
 |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |  |  |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0 |  0 |  0 |  0 |  0 |  0 |
| 2.1. valsts pamatbudžets | 0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme | 0 |  0 |  |  |  |  |  |
| 3.1. valsts pamatbudžets | 0 |  0 |  |  |  |  |  |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  0 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nekustamā īpašuma turpmākā uzturēšana tiks nodrošināta no Kultūras ministrijas dotācijas Operai un Operas finanšu līdzekļiem. Ņemot vērā, ka iepriekš Rīgas pilsētas pašvaldībai tika maksāta nomas maksa par nekustamo īpašumu, turpmāk attiecīgie finanšu līdzekļi tiks novirzīti Latvijas Nacionālās operas un baleta ēkas uzturēšanai. Izdevumus par nekustamā īpašuma tiesību nostiprināšanu zemesgrāmatā uz valsts vārda Kultūras ministrijas personā segs Kultūras ministrija esošo budžeta līdzekļu ietvaros.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Opera un Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Šumeiko 67330282

Juris.Sumeiko@km.gov.lv

1. <https://pasvaldiba.riga.lv/LV/Channels/Riga_Municipality/Statutory_acts/default.htm> [↑](#footnote-ref-1)